
Prishtinë, më 20.05.2024
[bookmark: _GoBack]Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 07.05.2024, me Nr. Prot. 287/24-11/H, ka pranuar kërkesën për Njoftim të Përqendrimit përmes znj. Blerina Ramaj - Përfaqësuese Ligjore, lidhur me krijimin e dy ndërmarrjeve të reja të përbashkëta nga Heinemann Asia Pacific Pte. Ltd dhe BWC Forwarders Private Limited.

Njoftimi për Përqendrim është i bazuar në Marrëveshjen e Bashkëpunimit, të lidhur mes palëve, me datë 22 Shkurt 2024.
Heinemann Asia Pacific Pte. Ltd, është kompani e inkorporuar sipas ligjeve të Singaporit, me numrin e regjistrimit UEN 201000986C, dhe me seli të regjistruar në 10 Kallang Avenue, #12-14/18, Singapore – 339510 (“HAP”);

BWC Forwarders Private Limited, është kompani e inkorporuar sipas ligjeve të Indisë, Akti i Kompanive, 1956, me numër të identifikimit të kompanisë U63032TG2008PTC059929 me seli të regjistruar në H-1, Kompleksi Samrat, Saifabad, Hyberabad, Telangan, Indi 500004 (“BWC”).

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: info.konkurrenca@rks-gov.net, në afat prej 15 ditëve nga dita e publikimit në webfaqe të AKRK-së.

